
Duomenų skyriaus Detaliųjų tyrimų poskyrio 2018 metų veiklos ataskaita

Duomenų skyriaus Detaliųjų tyrimų poskyrio specialistai, kartu su pareigybių aprašymuose nurodytomis funkcijomis vykdė nekilnojamųjų kultūros vertybių detaliuosius tyrimus. Tyrimų tikslas – statinio, jo dalių ir elementų istorinių statybos, eksterjero ir interjero architektūrinių paviršių apdailos, dekoro (puošybos) technologijų, raidos nustatymas, pažeidimų pobūdžio įvertinimas, tyrimais identifikuojant objektų vertingųjų savybių medžiagiškumą, atlikimo techniką, cheminį, biologinį užterštumą. Tyrimų duomenimis pagrindžiamos kultūros paveldo objektų praktinių konservavimo ir restauravimo darbų technologinės rekomendacijos.

Per 2018 metus pateikti du tarnybiniai raštai, kurių pavedimu reikia atlikti cheminius tyrimus. 
2018 metų sausio 10 d. gautas prašymas atlikti Siaurojo geležinkelio komplekso Raguvėlės stoties vandens bokšto (adresas: Raguvėlės glž. Stotis, Miežiškių sen., Panevėžio r. sav., u. k. K. v. r. 21936) tinko cheminę sudėtį. 

2018 metų gruodžio 3 d. gautas prašymas iš Šv. Juozapo Bazilijonų ordino Vilniaus vienuolyno – „Dėl Vilniaus Švč. Trejybės graikų apeigų katalikų bažnyčios (u. k. K. v. r. 27316) palaidojimų“, kuriame prašoma atlikti cheminius ir biologinius tyrimus bažnyčios kriptoje ir koplyčioje.
Detaliųjų tyrimų poskyrio paminklotvarkininkė Erika Kielė 2017 m. spalio mėn. paruošė „Kultūros paveldo tvarkybos parodos“ koncepciją, kurios pagrindu organizuota tarptautinė nekilnojamojo kultūros paveldo tvarkybos ir technologijų paroda „Heritas“, kuri įvyko 2018 m gegužės 19 – 21 dienomis. 2017 m. kartu su „Kultūros paveldo akademija“ parašytas projektas „(Su)žinok ir (pa)naudok – edukacinė programa nekilnojamojo Kultūros paveldo savininkams“ gavo dalinį finansavimą iš Vilniaus miesto savivaldybės ir buvo įgyvendintas 2018 metų lapkričio 20 dieną. 
Duomenų skyriaus Detaliųjų tyrimų poskyrio vedėja Asta Grubinskaitė ir paminklotvarkininkė Erika Kielė įtrauktos į Kultūros paveldo departamento sudarytas darbo grupes dėl kultūros paveldo reglamentų kūrimo, taisymo. Paminklotvarkininkė Erika Kielė dalyvavo darbo grupės posėdžiuose: lapkričio 12 d., lapkričio 26 d. Erika Kielė darbo grupėje paskirta užsienio praktikos analizės parengimui (tyrimų reglamentai, reglamentavimas, dokumentai).
Paminklotvarkininkė Eglė Gražėnaitė ir poskyrio vedėja Asta Grubinskaitė š.m. gegužės 19 – 21 d. dalyvavo Vilniuje vykusioje tarptautinėje nekilnojamojo kultūros paveldo tvarkybos ir technologijų parodoje „Heritas“ bei skaitė pranešimą tema – „Nekilnojamas kultūros paveldas pro mikroskopą: nematoma realybė“. 2018 metais liepos 31 ir rugpjūčio 21 dienomis išklausė du tarptautinius webinarus "Managing Moisture in Non-Mechanized Environments and Disaster Situations" bei „Mechanical Control of Moisture in Cultural Heritage Settings”. 2018 metų lapkričio 20 dieną buvo skaitytas pranešimas edukaciniame seminare nekilnojamojo kultūros paveldo savininkams bei visiems nekilnojamojo kultūros paveldo išsaugojimu besidomintiems asmenims „(Su)žinok ir (pa)naudok“, pristatant temą „Sieninės tapybos paslaptys ir išsaugojimo svarba“ bei pravestas praktinis užsiėmimas tema „Nematoma realybė – sieninė tapyba pro mikroskopą“.
Detaliųjų tyrimų poskyrio vedėja Asta Grubinskaitė ir vyr. paminklotvarkininkė Jurgita Dunajevskienė 2018 m. kovo 27 d. dalyvavo UAB „Remmers Baltica“ organizuotame seminare „Aplinkos kenkėjų poveikis medienai. Tinkamų priemonių parinkimas medienos apsaugai“, kuris vyko UAB „Remmers Baltica“, Dubliškių g. 4, Vilniuje. 
Detaliųjų tyrimų poskyrio vyr. paminklotvarkininkė Jurgita Dunajevskienė 2018 m. lapkričio 20 dieną skaitė pranešimą edukaciniame seminare nekilnojamojo kultūros paveldo savininkams bei visiems nekilnojamojo kultūros paveldo išsaugojimu besidomintiems asmenims „(Su)žinok ir (pa)naudok“, pristatant temą „Biologiniai kenkėjai nekilnojamajame kultūros pavelde“ bei pravestas praktinis užsiėmimas ta pačia tema.
Detaliųjų tyrimų poskyrio vedėja Asta Grubinskaitė nuo 2018 metų rugsėjo mėnesio įtraukta Lietuvos respublikos Nekilnojamųjų kultūros vertybių restauravimo tarybos sudėtį. 2018 metų lapkričio 7 – 9 dienomis gavusi pakvietimą dalyvavo Leipcige (Vokietija) vykusioje parodoje/mugėje „Denkmal 2018“. 2018 metų lapkričio 20 dieną buvo skaitė pranešimą edukaciniame seminare nekilnojamojo kultūros paveldo savininkams bei visiems nekilnojamojo kultūros paveldo išsaugojimu besidomintiems asmenims „(Su)žinok ir (pa)naudok“, pristatant temą „Istorinio tinko destrukcijos priežastys. Jo priežiūra ir tvarkymas“ bei pravestas praktinis užsiėmimas ta pačia tema. 
Detaliųjų tyrimų poskyrio vedėja                                                                                 Asta Grubinskaitė
